kardosdrur/scandi-wiki huggingface dataset:
Marek Hamšík

Marek Hamšík (født 27. juli 1987 i Banská Bystrica, Tjekkoslovakiet) er en slovakisk fodboldspiller, som spiller for den tyrkiske Süper Lig-klub Trabzonspor og Slovakiets landsholds.

Hamšík blev i 2009 kåret til Årets fodboldspiller i Slovakiet.

Klubkarriere

Slovan Bratislava 
Hamšík begyndte karrieren i hjemlandet hos Slovan Bratislava.

Brescia 
Hamšík skiftede i 2004 til Brescia. Efter Brescia rykkede ned i hans debutsæson, fik han større rolle for holdet imens de spillede i Serie B.

Napoli 
Hamšík skiftede til Napoli efter deres oprykning i 2007. Han fik sin debut den 15. august 2007.

Hamšík spillede en stor rolle for Napoli, og var klubbens topscorer i både 2007-08 og 2008-09, på trods han er midtbanespiller.

Hamšík scorede et af målene i Coppa Italia-finalen i 2012, hvor at Napoli vandt deres før trofæ i mere end 20 år.

Efter at Paolo Cannavaro forlod i januar 2014, blev Hamšík gjort den nye anfører.

Hamšík overtog i december 2017 Diego Maradonas klubrekord, da han scorede sit 115. mål for klubbe. Han overtog Giuseppe Bruscolottis rekord den 6. november 2018, da han spillede sin 512. kamp for Napoli, og dermed blev spilleren med flest kampe spillet for klubben nogensinde.

Dalian Professional 
Hamšík skiftede til kinesiske Dalian Professional i februar 2019.

Göteborg 
Hamšík returnede til Europa i marts 2021 med svenske Göteborg.

Trabzonspor 
Hamšík skiftede til Trabzonspor i juni 2021.

Landshold

Ungdomslandshold 
Hamšík har repræsenteret Slovakiet på flere ungdomsniveauer.

Seniorlandshold 
Hamšík debuterede for Slovakiets landshold den 7. februar 2007 i et opgør mod Polen. 
Hamšík var del af Slovakiets trup ved VM i 2010 i Sydafrika. Han er anfører for Slovakiets landshold.

Hamšík var del af Slovakiets trup til EM i 2016 og EM i 2020.

Kilder

Eksterne henvisninger 
 SSC Napoli spillerinfo 
 Fussballdaten.de spillerinfo
  

Fodboldspillere fra Slovakiet
Fodboldspillere fra Brescia Calcio
Fodboldspillere fra S.S.C. Napoli
Fodboldspillere fra IFK Göteborg
Fodboldspillere fra Trabzonspor
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020

Midtbanespillere (fodbold)
Bergisches Land

Bergisches Land er en del af Rheinisches Schiefergebirge. Landskabet ligger i den tyske i delstat Nordrhein-Westfalen. Den historiske og den geologiske afgrænsning af området er ikke helt sammenfaldende.

Hertugdømmet Berg 
Landskabet har ikke navn efter det bjergrige terræn, men derimod efter det tidligere hertugdømme Berg.

Geologisk afgrænsning   
Mod vest grænser Bergisches Land op mod floden Rhinen. Nordgrænsen markeres af floden Ruhr. I øst er der ingen klar grænse mod Sauerland, men ofte sættes skellet ved floden Ennepe. Mod syd glider Bergisches Land over i Westerwald. Dette sker nær floden Sieg.

Eksterne henvisninger 

Bjerge i Tyskland
Landskaber i Nordrhein-Westfalen
Not Afraid

"Not Afraid" er Eminems første singleudspil fra hans syvende studioalbum Recovery.

Baggrund 
Den 27. april, 2010, udgivet Eminem en freestyle med titlen "Despicable" over " Over" af Drake og Beamer, Benz, eller Bentley "af Lloyd Banks featuring Juelz Santana som promo for det indre marked.

I sangen, der beskrives som værende "opløftende" af manager Paul Rosenberg, fortæller Eminem, hvordan han har forsøgt at overvinde problemerne i sit liv de sidste par år, hovedsagelig sit stofmisbrug og rehabilitering. Han bemærker også, at han ikke længere vil bruge accent i fremtiden hvorefter han fortælle om hvordan hans sidste album, Relapse , ikke var så godt i forhold til hans tidligere albums. Han lover han aldrig vil stoppe igen og nu kun har sine døtre og hans musik at fokusere på.

I modsætning til første singler fra Eminems tidligere albums ("My Name Is", "The Real Slim Shady", "Without Me", "Just Lose It" og " We Made You "), "Not Afraid" er ikke en komedie hip hop sang, men i stedet beholder den et langt mere dyb og gennemgribende tema.

Sangen blev vist på 24/7, under forberedelserne til Floyd Mayweather vs Shane Mosley kamp.

Kommercielle resultater 
Sangen solgt 380.000 digitale downloads i den første uge, og blev det sekstende sang i historien på BillboardHot 100 der fik debut som nummer et.  " Not Afraid " er kun den anden hip hop single der debutere som nr. 1 således:" I'll Be Missing You "af Puff Daddy og Faith Evans ligner 112.  Det er den fjerde hurtigst sælgende sang, digitalt, efter "Right Round" af Flo Rida, "Boom Boom Pow" af Black Eyed Peas og hans egen samarbejde med Dr. Dre og 50 Cent på "Crack a Bottle".

I forbindelse med 2010-udgaven af BET-awards optrådte han med sangen i et medley med B.o.B's Airplanes, Part II, hvor også Hayley Williams fra Paramore er med. 

Per 9. oktober 2010, har sangen været placeret på Billboards Hot 100's top 20 i 21 uger i træk.

Musikvideo 
Musikvideoen blev optaget på gaden i midtbyen af Newark, New Jersey i USA og er instrueret af Rich Lee. Royce da 5'9" laver en gæsteoptræden i video, der havde premiere d. 5. juni 2010. 

Musikvideoen er pr. 14. december 2013 blevet vist mere end 465 millioner gange på Youtube.

Hitlister og certifikationer

Ugentlige hitlister

Årslister

Certifikationer

Referencer 

Singler fra 2010
Eminem
Eminem-sange
Culcha Candela

Culcha Candela er en dancehall-gruppe fra Berlin, Tyskland, der blev dannet i 2001. Deres sangtekster spænder fra politiske emner, såsom "Una Cosa" eller "Schöne, Neue Welt" til fest sange såsom "Partybus" og "Monsta".

Historie
Culcha Candela blev dannet i Berlin, af stiftende medlemmer Johnny Strange, Itchyban, og Lafrotino. De blev senere følgeskab af sangerene Larsito, Mr. Reedoo, Don Cali, og DJ Chino con Estilo.
De forskellige nationaliteter giver mulighed for en blanding af sangtekster, som de synger og rapper på tysk, engelsk, spansk og patois. Dette multikulturalisme er tydeligt på deres hjemmeside og musikvideoer. Mens den står primært på tysk, er der engelsk og spansk oversættelse på udvalgte sider af hjemmesiden.

I de følgende år var de på mange koncerter i 2004 og udgav debutalbummet Union Verdadera.  I sine senere albums har gruppen haft en mere fremtrædende plads i hip hop, men gruppen kombineret med andre stilarter som reggae og dancehall.

Det ses i Showtimes dokumentarserie "FIGHT CAMP 360°", at den tyske bokser Arthur Abraham betragter musikken som sin yndlings, og i mange klip optaget hvor han kører i sin bil kan, man høre gruppens track "Monsta" blivet spillet.

Eksterne henvisninger 

 Culcha Candela Officielle Webside 
 Culcha Candela Officielle Webside
 Culcha Candela interview med Big Up! Magazine 
 Concert photos of Culcha Candela @ Huxleys Berlin (10.11.2007)

Musikgrupper fra Tyskland
Untersee

Untersee er den mindre del af Bodensee og udgør på en strækning grænsen mellem Schweiz og Tyskland.

Geografi 

Søen har et areal på 63 km² og ligger cirka 30 cm lavere end Obersee. I romertiden blev den kaldt Lacus Acronius. I middelalderen slog betegnelsenLacus Bodamicus (Bodensee) igennem for Obersee.

Søen har, ud over den gennemløbende flod Rhinen, tilløb fra Seerhein og Radolfzeller Aach. Untersee og dens omgivelser er særdeles afvekslende. I Untersee ligger øerne Reichenau og Werd (ved udløbet til Rhinen). Mod nordøst ligger halvøen Bodanrück, mod nordvest Hegau-lavlandet med halvøen Mettnau, i vest ligger halvøen Höri med Schiener Berg og mod syd Seerücken, hvor Berlingen rager mere end 300 meter op over søen.

I Schweiz støder Kantonerne Thurgau og Schaffhausen op til Untersee og i Tyskland delstaten Baden-Württemberg). Schweiziske kommuner ved søen er Gottlieben, Ermatingen, Salenstein, Berlingen, Steckborn, Mammern, Eschenz og Stein am Rhein. I Baden er det kommunerne Öhningen, Gaienhofen, Moos, Radolfzell, Reichenau, Allensbach og Konstanz.

Zeller See, Gnadensee og Markelfinger Winkel 

I den nordlige ende af Untersee har tre steder egne navne : Zeller See, Gnadensee og Markelfinger Winkel.

Zeller See ligger mellem halvøen Mettnau i nord, halvøen Höri i syd og øen Reichenau mod øst. Mod vest ligger udmundingen af Radolfzeller Aach.

Gnadensee ligger mellem Allensbach i nord og øen Reichenau i syd, fra spidsen af Mettnau i vest og Reichenaudæmningen med sin poppelallé mod øst.

Markelfinger Winkel er den vestlige ende af Gnadensee, mellem Markelfingen i nord, Radolfzell i vest og Mettnau i syd. Den østlige afgrænsning af Markelfinger Winkel er på højde med Mettnauspitze. Markelfinger Winkel er, med en maksimal dybde på 16 m, den mest lavvandede del af Untersee. I Markelfinger Winkel har Mühlbach, der kommer fra Mindelsee, sit udløb.

Se også 
 Bodensee
 Obersee
 Seerhein

Literatur 
Patrick Brauns und Wolfgang Pfrommer: Naturwanderführer Untersee, Überlingen: Naturerbe Verlag, 1999.

Weblinks 

Baden-Württembergs geografi
Bodensøen
Søer i Tyskland
Søer i Schweiz
Henrik Tvede

Henrik Tvede er en dansk guitarist. Han er medlem af Led Zeppelin Jam og Nikolaj & Piloterne. Han var med til at stifte bandet Sorte Penge sammen med Jytte Pilloni og Wili Jønsson.

Henrik Tvede har også spillet sammen med mange andre musikere og grupper, blandt andre Mats Ronander, Cowgirls (Sanne Salomonsen, Lis Sørensen og Tamra Rosanes), Det Fede Net, Stenrosen, Shu-bi-dua Henrik Strube, Martin Hall, og The Twinz.

Privat 
Privat bor han med sin kone i Hellerup, med hvem han har to børn.

Til daglig arbejder han som folkeskolelærer i Gentofte, hvor han bl.a. underviser i musik og idræt.

Kuriosa 
Henrik Tvede er venner med kronprins Frederik, og han har fået Frederik til at spille med på et nummer med Led Zeppelin Jam til en koncert i Pumpehuset i København.

Referencer

Eksterne henvisninger 
 Profil på discogs.com

Tjek fødselsår
Guitarister fra Danmark
Hwang Woo-Suk

Hwang Woo-Suk (født 29. januar 1953) er en sydkoreansk dyrlæge, som opnåede international anerkendelse indenfor forskning i kloning.

I 2006 blev et af hans største gennembrud om, at han havde klonet stamceller fra et foster afsløret som svindel, for hvilket han blev idømt to års betinget fængsel.

To år senere konkluderede uafhængige undersøgelser, at Woo-Suk og hans forskerhold havde formået at udtrække stamceller fra partenogenese-æg, som han oplyste stammede fra klonede menneskelige embryoner.

Kilder 

Personer fra Sydkorea
Kloning
Frank Drake

Frank Donald Drake (født 28. maj 1930 i Chicago, død 2. september 2022) var en amerikansk astronom og astrofysiker, som spillede en stor rolle i SETI-programmet, der søger efter intelligent liv i universet.

I 1960 var han den første, der i forbindelse med Ozma-projektet foretog en systematisk aflytning af stjerner. Desuden var han ophavsmanden til Drakes ligning, der ud fra en række nøglefaktorer beregner, hvor mange observérbare civilisationer, der findes i en galakse.

Referencer

Eksterne henvisninger 

Astronomer fra USA
Personer fra Chicago
Ole Bjarrum

Ole Bjarrum (født 22. februar 1952) er en dansk erhvervsmand, der var administrerende direktør for Nykredit Forsikring indtil 2010. Derefter direktør i Gjensidige Forsikring. Chairman of Eco-T International.Managing Partner i BB Partners. Medlem af bestyrelsen for PenSam Forsikring, Alipes Capital , SceneKunstSkoler, og Charlottenlund Soebad. Medlem af Dansk Aktionærforenings repræsentantskab.

Bjarrum blev cand.scient.pol. fra Aarhus Universitet i 1978, Graduate Fellow Loyola fra University of Chicago 1974-1975 og PMD fra Harvard Business School i 1991.

Han har deltaget i Boston Marathon og New York Marathon.

Politologer fra Danmark
Forsikringsdirektører fra Danmark
Personer i Kraks Blå Bog
Danskere i 1900-tallet
Danskere i 2000-tallet
Psalm 69: The Way to Succeed and the Way to Suck Eggs

Psalm 69: The Way to Succeed and the Way to Suck Eggs er et studiealbum udgivet af Ministry 14. juli 1992.

Numre

Referencer 

Album fra 1992
Metalalbum
Gustav Wagner

Gustav Franz Wagner (18. juli 1911 i Wien, Østrig – 3. oktober 1980 i São Paulo, Brasilien) var en østrigsk SS-officer og næstkommanderende ved den tyske koncentrationslejr Sobibór i Polen, hvor ca 250.000 jøder blev gasset ihjel.

Efter krigen blev han dødsdømt in absentia under Nürnbergprocessen. Det lykkedes ham at flygte til Brasilien sammen med Franz Stangl. Dér fik Wagner fast opholdstilladelse den 12. april 1950 under pseudonymet "Günther Mendel". Han blev arresteret den 30. maj 1978. Anmodninger om udlevering blev modtaget fra både Israel, Østrig, Polen og Tyskland, men alle anmodninger blev afslået af det brasilianske retsvæsen. 

Ifølge hans advokat, begik Gustav Wagner selvmord i oktober 1980. Han blev fundet død med en kniv i brystkassen.

SS-officerer
Nazister der har begået selvmord
Militærfolk fra Østrig
Nazister fra Østrig
Personer dømt for krigsforbrydelser ved Nürnbergprocessen
Nazister dømt for krigsforbrydelser
Personer fra Wien
Mr. Martin

Mr. Martini er en dansk pornomodel og pornoinstruktør, der har medvirket i film som Danish DeLuxe 4 og mange andre.

Han medvirker prominent i ekstramaterialet på dvd'en Princess, hvor han kalder sig "Oraklet" og i en timelang dialog krydser klinger med Anders Morgenthaler.

Eksterne kilder 
 
 Princess på Geek Culture 

Pornoskuespillere fra Danmark
Pornomodeller fra Danmark
Robert Koren

Robert Koren (født 20. september 1980 i Radlje ob Dravi, Jugoslavien) er en slovensk fodboldspiller, der spiller som midtbanespiller hos Dravograd. Han har tidligere spillet for blandt andet norske Lillestrøm samt engelske West Bromwich Albion & Hull City.

Landshold 
Koren nåede i sin tid som landsholdsspiller at spille 61 kampe og score 5 mål for Sloveniens landshold, som han debuterede for i 2003. Han var en del af landets trup til VM i 2010 i Sydafrika.

Personlige liv 
Koren er gift og har to sønner og en datter, Nal, Tian og Nia Koren.

Eksterne henvisninger 

Fodboldspillere fra Slovenien
Fodboldspillere fra Lillestrøm SK
Fodboldspillere fra West Bromwich Albion F.C.
Fodboldspillere fra Hull City A.F.C.
Deltagere ved verdensmesterskabet i fodbold 2010
Asbjørn Sunde

Asbjørn Edvin Sunde (12. december 1909 – 23. april 1985) var en norsk modstandsmand og sabotør mod den tyske besættelse af Norge under 2. verdenskrig. Han var derudover sømand og spaniensfrivillig, samt kommunist.

Sunde var leder af Osvald-gruppen, den første og mest aktive væbnede civile modstandsgruppe, som under Sundes ledelse gennemførte 39 sabotageaktioner i Norge.
Osvaldgruppen var en efterfølger til Wollweber-organisationen, og blev oprettet efter anbefaling fra Sovjetunionen. Under krigens løb udførte Sunde og hans gruppe en lang række aktioner på direkte ordre fra den norske eksil-regering i London, formidlet via Milorg og regeringsloyale ledere i Oslo politi. Det synes rimelig at antage, at Sunde gennem krigen forblev trofast og loyal overfor den norske regering som var allieret med Sovjetunionen.

Sunde blev i 1954 dømt for landsforræderi og spionage for Sovjetunionen. Han blev prøveløsladt, efter at have afsonet 2/3 af sin straf i 1959. Den norske historiker Lars Borgersrud, der har skrevet doktorafhandling om Osvaldgruppen, mener at dommen skyldtes en "hysterisk stemning i Norge på denne tida. Personen Asbjørn Sunde passet inn som personifiseringen av det kommunistiske fiendebildet makthaverne ville skape. Han ville ikke blitt dømt hvis han hadde stilt for retten i dag, sier Borgersrud, som hevder innholdet i saken mot Sunde i realiteten var fiktivt".

Videre udtaler Borgersrud om selve dommen at retten "mente å ha funnet det bevist at Sunde hadde overlevert hemmelige militære opplysninger til russerne. Det ble ikke bevist, men retten la likevel til grunn at det hadde skjedd".

Bibliografi 
 Sunde, Asbjørn: Menn i mørket. Selvbiografi, 1947, Spartacus Forlag 2009, forord av historikeren Lars Borgersrud. .

Litteratur 
 Borgersrud, Lars (1997) Nødvendig innsats – sabotørene som skapte den aktive motstanden, Universitetsforlaget, 
 Borgersrud, Lars (2001) Fiendebilde Wollweber – Svart propaganda i kald krig, Forlaget Oktober,

Referencer 

Medlemmer af Osvald-gruppen
Kommunister fra Norge
Olle Lindvall

Olle Lindvall (født 1946) er en svensk hjerneforsker ved Lunds Universitet. Lindvall og Anders Björklund (født 1945) førte stamcelleforskningen til helt nye højder, da de som de første brugte stamceller hos parkinsonpatienter. Først isolerede de umodne nervestamceller fra aborterede fostre og satte dem ind i hjernen på patienterne. Her udviklede de sig til de nerveceller, som patienterne manglede.

Referencer 

Personer fra Sverige
Medlemmer af Kungliga Krigsvetenskapsakademien
Ansatte ved Lunds Universitet
Mišo Brečko

Mišo Brečko (født 1. maj 1984 i Trbovlje, Jugoslavien) er en slovensk fodboldspiller, der spiller som forsvarsspiller hos den tyske Bundesliga-klub 1. FC Nürnberg. Han har spillet for klubben siden 2015. Tidligere har han spillet for Interblock Ljubljana og Šmartno i sit hjemland, samt for 1. FC Köln, Hamburger SV, Hansa Rostock og Erzgebirge Aue i Tyskland.

Landshold 
Brečko står (pr. 15. oktober 2013) noteret for 65 kampe for Sloveniens landshold, som han debuterede for den 17. november 2006 i en venskabskamp mod Slovakiet. Han var med til at kvalificere landet til VM i 2010 i Sydafrika.

Eksterne henvisninger 

 

Deltagere ved verdensmesterskabet i fodbold 2010
Fodboldspillere fra Slovenien
Fodboldspillere fra Hamburger SV
Fodboldspillere fra FC Hansa Rostock
Fodboldspillere fra 1. FC Köln
Fodboldspillere fra 1. FC Nürnberg
Golden rice

Golden rice (da. gyldne ris) er en gensplejset risart, som er blevet bioforstærket ved genmodifikation sådan, at den er meget rig på beta-caroten, et forstadie til vitamin A i forhold til almindelige hvide ris. Desuden er denne variant gul, hvilket har givet navnet "golden rice".

Denne risart blev udviklet til anvendelse i områder, hvor der er mangel på vitamin A.

Kilder 

Ris
Osvald-gruppen

Osvald-gruppen, oprindeligt kaldt Sabotasjeorganisasjonen, Saborg, eller blot Sab, var en norsk sabotageorganisation, der saboterede tyske installationer, krigsindustrier og tropper i Norge under 2. verdenskrig.

I årene forud for krigsudbruddet var den tysk-organiserede, kommunistiske Wollweber-organisation godt organiseret blandt norske sømænd. Den unge sømand og Spaniens-frivillige Asbjørn Sunde organiserede fra 1940 til 1944 den såkaldte Osvaldgruppe, der gennemførte 39 sabotageaktioner i Norge.

Gruppens eget formelle navn var Organisasjonen mot krig og fascisme. Gruppen var en videreførelse af den opløste europæiske Wollweber-organisation, og blev fra 1941 ledet af kommunisten og sømanden Asbjørn Sunde. Gruppen modtog formelt ordre fra Sovjetunionen.

Nogle af aktionerne havde stor betydning i kampen mod okkupationen, eksempelvis sprængningen af kartotekerne for den frivillige arbejdstjeneste, og en række af aktionerne blev udført efter ordre fra "Hjemmefronten", eller af de regeringsloyale politifolk der indgik i Politigruppen i Oslo.

Referencer

Modstandsgrupper fra Norge
Valter Birsa

Valter Birsa (født 7. august 1986 i Šempeter pri Gorici, Jugoslavien) er en slovensk fodboldspiller, der spiller som kantspiller hos den italienske klub Chievo. Tidligere har han blandt andet spillet for NK Primorje og ND Gorica i sit hjemland, for AC Milan, samt for to fransk klubber, FC Sochaux og AJ Auxerre.

Landshold 
Birsa står (pr. april 2018) noteret for 90 kampe og syv scoringer for Sloveniens landshold, som han debuterede for i 2005 i en alder af kun 18 år. Han repræsenterede sit land ved VM i 2010 i Sydafrika.

Privatliv 
Birsa blev født i Šempeter pri Gorici, i Slovenien. Han er en barndomsven af tre professionelle fodboldspillere Etien Velikonja, Tim Matavž og Goran Cvijanović, der også boede i samme by. I 2012 giftede han sig med sin kæreste Mateja. Parret havde været kærester i lang tid og fik en søn ved navn Nolan efter de blev gift.

Eksterne henvisninger 

Fodboldspillere fra Slovenien
Deltagere ved verdensmesterskabet i fodbold 2010
Fodboldspillere fra FC Sochaux-Montbéliard
Fodboldspillere fra AJ Auxerre
Fodboldspillere fra AC Milan
Milivoje Novakovič

Milivoje Novakovič (født 18. maj 1979 i Ljubljana, Jugoslavien) er en slovensk tidligere fodboldspiller, der spillede som angriber. Han var blandt andet tilknyttet ASK Voitsberg, SV Mattersburg og LASK Linz, samt bulgarske Litex Lovetj og tyske FC Köln.

Landshold 
Novakovič nåede 80 kampe og 32 scoringer for Sloveniens landshold, som han debuterede for i 2006. Han repræsenterede sit land ved VM i 2010 i Sydafrika.

Eksterne henvisninger 

Fodboldspillere fra Slovenien
Fodboldspillere fra PFC Litex Lovetj
Fodboldspillere fra 1. FC Köln
Personer fra Ljubljana
Deltagere ved verdensmesterskabet i fodbold 2010
Rene Krhin

Rene Krhin (født 21. maj 1990 i Maribor, Jugoslavien) er en slovensk fodboldspiller, der spiller som midtbanespiller hos FC Nantes i Frankrig, udlejet fra Granada. Han har tidligere repræsenteret Inter og Bologna i Italien.

Landshold 
Krhin står (pr. april 2018) noteret for 36 kampe og to scoringer for Sloveniens landshold, som han debuterede for den 5. september 2009 i et opgør mod England. Han deltog for sit land ved VM i 2010 i Sydafrika.

Eksterne henvisninger 

Fodboldspillere fra Slovenien
Deltagere ved verdensmesterskabet i fodbold 2010
Fodboldspillere fra FC Internazionale Milano
Fodboldspillere fra Bologna FC
Vestegnssamarbejdet

Vestegnssamarbejdet var et frivilligt kommunalt samarbejde mellem otte kommuner på Københavns Vestegn. De medvirkende kommuner var Albertslund, Brøndby, Glostrup, Hvidovre, Høje-Taastrup, Ishøj Rødovre og Vallensbæk kommuner.

Samarbejdet blev etableret i som en fortsættelse af den i 1997 oprettede organisation Erhvervsknudepunkt for Hovedstadens Vestegn og havde to hovedformål: 
 at markere kommunernes synspunkter.
 at skabe optimale betingelser for borgere og virksomheder i de samarbejdende kommuner.

Rødovre Kommune forlod Vestegnssamarbejdet med udgangen af 2007, og i 2011 meldte Høje-Taastrup Kommune sig ud af samarbejdet. I 2012 valgte de resterende seks kommuner, at Vestegnssamarbejdet blev fusioneret ind i Omegnskommunernes Samarbejde, og aktiviteterne i samarbejdet ophørte med udgangen af 2012.

Kilder / eksterne henvisninger 
Evaluering af PLAN09-eksempelprojekt i 1. runde ”Erhvervsstrategi for Vestegnen"

Referencer 

Region Hovedstaden
Etableret i 1997
Ophørt i 2012
Anthony Atala

Anthony Atala (født 14. juli 1958 i Peru) er en amerikansk professor ved Wake Forest University.

På et børnehospital i Boston arbejdede han med at gro menneskevæv og -organer for at kunne bruge til at erstatte skadede eller defekte væv/organer. Betydningen af dette arbejde blev øget af en mangel på donorer.

Dr. Atala fortsatte dette arbejde i 2004 ved Wake Forest University, hvor han ledte det forskerhold, som var de første til at foretage en kunstig udvikling af et organ, en blære, som efterfølgende blev indopereret i et menneske.

Kilder 

Læger fra USA
Brandon Mychal Smith

Brandon Mychal Smith (født 29. maj 1989) er en amerikansk skuespiller, komiker og rapper, der er bedst kendt for rollerne som Li'l Danny Dawkins i Phil of the Future, som Nico Harris i Sonny With a Chance og som Stubby i Starstruck.

Eksterne henvisninger 
 

Skuespillere fra USA
Børneskuespillere fra USA
Filmskuespillere fra USA
Tv-skuespillere fra USA
Sankt Nicolai Sogn

Sankt Nicolai Sogn har flere betydninger:

 Sankt Nicolai Sogn (Kolding) – et sogn i Kolding Kommune og i Kolding Provsti
 Sankt Nicolai Sogn (Vejle Kommune) – et sogn i Vejle Kommune og i Vejle Provsti
 Sankt Nicolai Sogn (Før) – sogn på øen Før i Sydslesvig

Se også
 Sankt Nikolai Sogn – stavet med "k" og "i"
 Sankt Nikolaj Sogn – stavet med "k" og "j"
Víctor Hugo Montaño

Víctor Hugo Montaño (født 1. maj 1984) er en colombiansk fodboldspiller, som spiller hos Once Caldas. Han står desuden (pr. marts 2018) noteret for én kamp for det colombianske landshold.

Fodboldspillere fra Colombia
Fin de siècle

Fin de siècle (fr. "århundrede-afslutning"),
er et samlebegreb for tendenser af en vis mentalitet fra 1800-tallets slutning (o. 1890-1914), ofte anvendt for at beskrive en nyromantik som inden for kunst og litteratur behandlede angsten ved århundredeskiftet, dekadence, almindelig træthed, nervøsitet og livslede. Mentaliteten forbindes sædvanligvis også med symbolismen.

Eksterne henvisninger 
 Opslag "Fin de siècle"  hos Collection Tate, Tate.org.uk
 Fyldigt opslag  hos Den Store Danske

Kulturhistorie
Franske vendinger